Pohľad na hraciu sálu
**Majstrovstvá sveta juniorov párov v bridži 2006** sa konali v Piešťanoch v dňoch 30. 6. – 2. 7. 2006 v hoteli Sĺňava. Usporiadal ich Slovenský bridžový zväz v spolupráci s Európskou bridžovou ligou a Svetovou bridžovou federáciou.

Majstrovstiev sveta sa zúčastnilo 420 hráčov z 34 krajín a piatich geografických zón WBF. Súťažilo sa v dvoch kategóriách:

* školáci (do 20 rokov)
* juniori (do 25 rokov)

Hrali sa štyri kolá po 28 rozdaní. Na všetkých stoloch sa hrali naraz tie isté rozdania. Výsledky sa nezapisovali do zápisových lístkov ale pomocou zariadenia Bridgemate sa prenášali priamo do centrálneho počítača a okamžite boli vyhodnocované.

Školáci
-------

Majstri sveta v kategórii školáci. Vpravo José Damiani – prezident WBF.
Súťaže školákov sa zúčastnilo 68 párov. Dominovali Poliaci, ktorí v prvej desiatke obsadili 5 miest z toho prvé a druhé miesto. Slovensko reprezentovali dva páry

* Zuzana Gogová – Tomáš Kijac z Topolčian 63. miesto so 42.88%
* Michal Šikra – Michal Tóth z Michaloviec 64. miesto so 40.79%

Poradie na prvých troch miestach:

1. Bartolomiej Igla – Artur Machno, Poľsko, 59.28%
2. Andrzej Bernatowicz – Jan Betley, Poľsko, 58.95%
3. Pierre Franceschetti – Andrea Landry, Francúzsko, 58.52%

Juniori
-------

Majsterky sveta v kategórii juniori
Súťaže juniorov sa zúčastnilo 142 párov. Slovensko reprezentovali tri páry

* Robert Lukoťka – Stanislav Miklík, 122. miesto, 43.87%
* Martin Hriňák – Andrej Lobotka, 134. miesto, 41.20%
* Lukáš Sidor – Luboš Kianica, 138. miesto, 38.31%

Poradie na prvých troch miestach:

1. Cecilia Rimstedt – Sara Sivelind, Švédsko, 60.04%
2. Jacek Kalita – Krzysztof Kotorovicz, Poľsko, 59.81%
3. Vincent De Pagter – Marion Michielsen, Holandsko, 59.59%

Majstrovstvá sveta mali výbornú organizačnú, športovú i spoločenskú úroveň. Bolo to najväčšie bridžové
podjujatie, aké sa kedy uskutočnilo na Slovensku.

Paralerný turnaj
----------------

Popri majstrovstvách sveta sa uskutočnili aj dva paralerné turnaje, na ktorých sa zúčastnil sprievod súťažiacich, niektorí z organizátorov a slovenskí bridžisti.

### Turnaj párov

Turnaja sa zúčastnilo 16 párov zo 6 štátov, prvé tri páry boli z Česka, najlepší slovenský pár obsadil 4. miesto.

| POR | PÁR | ŠTÁT | 1. kolo | 2. kolo | SPOLU |
| --- | --- | --- | --- | --- | --- |
| 1 | Lauer-Nulíček | CZE | 55,52 | 62,01 | 58,77 |
| 2 | Šlemr-Pulkrab | CZE | 54,55 | 58,77 | 56,66 |
| 3 | Batelová-Batela | CZE | 62,66 | 46,75 | 54,71 |
| 4 | Klimčík-Menyhért | SVK | 56,82 | 51,30 | 54,06 |
| 5 | Honti-Mezei | HUN | 49,68 | 56,82 | 53,25 |
| 6 | Dula-Henc | SVK | 58,44 | 47,08 | 52,76 |
| 7 | Hegedüs-Udvári | HUN | 49,03 | 55,84 | 52,44 |
| 8 | Tomčáni-Velecký | SVK | 58,12 | 45,78 | 51,95 |
| 9 | Pírek-Píša | CZE | 49,03 | 52,60 | 50,81 |
| 10 | Belčák-Švec | SVK | 49,68 | 51,30 | 50,49 |
| 11 | Golovkov-Tatranský | SVK | 40,26 | 56,49 | 48,38 |
| 12 | Tokárová-Zlacký | SVK | 50,00 | 44,81 | 47,40 |
| 13 | Wilczak-Wilczak | POL | 38,31 | 48,05 | 43,18 |
| 14 | Krajčo-Trepáč | SVK | 46,75 | 37,99 | 42,37 |
| 15 | Eide-Sidael | NOR | 44,81 | 39,61 | 42,21 |
| 16 | Gardener-Greenwood | IRE | 36,36 | 44,81 | 40,58 |

### Turnaj družstiev

Víťazné družstvo EAST sprievodného turnaja (Zlacký, Tokárová, Klimčík, Menyhért)
Turnaja sa zúčastnilo 6 družstiev, hráči boli zo 7 štátov. Zvíťazilo slovenské družstvo EAST, pričom 
prvé tri družstvá dosiahli rovnaký súčet VP, o konečnom poradí rozhodli vzájomné zápasy. Hralo sa systémom každý s každým po osem rozdaní.

| POR | TEAM | ŠTÁT | ZOSTAVA | VP |
| --- | --- | --- | --- | --- |
| 1 | EAST | SVK | Klimčík, Menyhért, Tokárová, Zlacký | 85 |
| 2 | BRENN | AUT-CZE | Rokyta, Schamberger, Lauer, Nulíček | 85 |
| 3 | MEZEI | HUN | Mezei, Honti, Udvári, Hegedüs | 85 |
| 4 | RGB | SVK | Belčák, Švec, Golovkov, Sedmák, Velčko | 83 |
| 5 | GARDNER | NZL-IRE-NOR | Gardner, Greenwood, Eide, Sidael | 80 |
| 6 | ZÁVODSKÝ | SVK | Závodský, Trepáč, Bielik, Krajčo | 30 |

Bridžový kemp
-------------

Po skončení majstrovstiev sveta sa na tom istom mieste konal týždňový bridžový kemp, na ktorom sa účastníci kempu školili v bridžovej teórii a hrávali sa rôzne turnaje. Na viacerých z týchto turnajov sa slovenskí hráči slušne umiestnili.

Externé odkazy
--------------

* Oficiálna stránka MSJ, Piešťany Archivované 2012-04-15 na Wayback Machine